El Ratìn

El Ratìn, pseudonim de Zelmo Abardo (Milan, 1922 - 31 de màgg 2015Necrulògi in sul Corriere), l'è stài un poetta milanés.

 Biugrafia 
In d'i agn '50 l'è staa giornalista a L'Italia e in d'i agn '60 l'ha cominciaa a scriv poesii in milanés.

El sò pseudonim l'è el titol d’una só puesia. El Ratín l’era el lumín a gas ch'el pisseva tüt i lüs de la Galerìa de Milàn. Quant el partiva, a ghéra tüt i personn cun la testa in aria a guardà 'ste ratin ch'el feva el gir de tüta la Galerìa.

L'è anca autor de la poesia El Gambadelégn, dedicada a un por capostazión ch'el gheva la gamba de légn, e a tüt i pendular de periferia ch'el vedeva ciapà el tren tucc i matìn. El tren l'era talmén pienn, e'l marciava talmént lentament, che el capostazión cun la gamba de légn el rieseva a süperàl per un quàl meter e rivà prima lü a pée al scambi mecànic.

In d'i agn '80 l'ha inventaa el premi leterari Maschera d'Oro.

Incoeu, anche s'el gh'ha 87 ann el scriv amò i poesii in lombard, e el viv a Milàn con la só familia.

 Oeuver prinzipaj 

 Aria noeuva 1978, Ed. la Varesina.
 Paralipomeni 1981
 Glossario poetico lessicale 1986 Antologia
 Zibaldone poetico lessicale 1994
 Zibaldone poetico 1994

 Riferimént 

Categoria:Autor in lombard
Categoria:Nassud in del 1922
Categoria:Giornalista italian
Categoria:Nassud a Milan
Categoria:Mort in del 2015